ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 43/2556เรื่อง การลงทุนและการมีไว้เพื่อเป็นทรัพย์สินของกองทุน (ฉบับที่ 12 ) อาศัยอํานาจตามความในข้อ 12 และข้อ 17 แห่งประกาศคณะกรรมการกํากับตลาดทุน ที่ ทน. 27/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 20 กรกฎาคม พ.ศ. 2552 สํานักงานโดยได้รับความเห็นชอบจากคณะกรรมการกํากับตลาดทุนออกข้อกําหนดไว้ดังต่อไปนี้ ข้อ ๑ ให้ยกเลิก (ช) ใน (3) ของข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 ข้อ ๒ ให้เพิ่มความต่อไปนี้เป็นข้อ 5/3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 "ข้อ 5/3 การลงทุนในหน่วยลงทุนของกองทุนรวมในประเทศหรือต่างประเทศที่มีการลงทุนในสัญญาซื้อขายล่วงหน้า เพื่อเป็นทรัพย์สินของกองทุนสํารองเลี้ยงชีพ บริษัทจัดการกองทุนส่วนบุคคลต้องได้รับความยินยอมเป็นลายลักษณ์อักษรจากคณะกรรมการกองทุนสํารองเลี้ยงชีพล่วงหน้าก่อนการลงทุนในหน่วยลงทุนดังกล่าว ทั้งนี้ ในการขอความยินยอม บริษัทจัดการกองทุนส่วนบุคคลต้องอธิบายให้คณะกรรมการกองทุนสํารองเลี้ยงชีพเข้าใจถึงลักษณะและความเสี่ยงที่อาจเกิดขึ้นจากการลงทุนในหน่วยลงทุนดังกล่าว ตลอดจนแนวทางการบริหารความเสี่ยงก่อนขอรับความยินยอมด้วย ในกรณีที่เป็นการลงทุนในหน่วยลงทุนของกองทุนรวมต่างประเทศที่มีการลงทุนในสัญญาซื้อขายล่วงหน้า กองทุนรวมต่างประเทศดังกล่าวต้องมีภาระผูกพันในสัญญาซื้อขายล่วงหน้า (derivatives exposure) ไม่เกินมูลค่าทรัพย์สินสุทธิของกองทุนรวมต่างประเทศนั้นด้วย"ข้อ ๓ ให้ยกเลิกความใน (2) ของข้อ 35 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 และให้ใช้ความต่อไปนี้แทน "(2) การเข้าเป็นคู่สัญญาในสัญญาซื้อขายล่วงหน้าต้องเป็นการเพิ่มประสิทธิภาพการบริหารการลงทุน เว้นแต่ในกรณีดังต่อไปนี้ ให้บริษัทจัดการเข้าเป็นคู่สัญญาได้เฉพาะเพื่อการลดความเสี่ยงเท่านั้น (ก) การเข้าเป็นคู่สัญญาในนามของกองทุนรวมตลาดเงิน หรือกองทุนส่วนบุคคลรายย่อยที่มีนโยบายการลงทุนลักษณะเดียวกับกองทุนรวมดังกล่าว (ข) การเข้าเป็นคู่สัญญาในสัญญาเครดิตอนุพันธ์ในนามของกองทุน"ข้อ ๔ ให้ยกเลิกความใน (3) ของข้อ 37 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 58/2552 เรื่อง การลงทุนและการมีไว้เพื่อเป็นทรัพย์สินของกองทุน (ฉบับที่ 2) ลงวันที่ 18 พฤศจิกายน พ.ศ. 2552 และให้ใช้ความต่อไปนี้แทน "(3) ดัชนีที่ได้รับการพัฒนาโดยสถาบันที่มีความน่าเชื่อถือและทําหน้าที่ได้อย่างอิสระจากบริษัทจัดการ ทั้งนี้ หากปรากฏว่าสถาบันดังกล่าวมีลักษณะอย่างใดอย่างหนึ่งดังต่อไปนี้ บริษัทจัดการต้องจัดให้มีมาตรการป้องกันความขัดแย้งทางผลประโยชน์อย่างมีประสิทธิภาพด้วย (ก) สถาบันนั้นเป็นผู้ถือหุ้นในบริษัทจัดการตั้งแต่ร้อยละสิบของจํานวนหุ้นที่จําหน่ายได้แล้วทั้งหมดของบริษัทจัดการ (ข) สถาบันนั้นมีบริษัทจัดการเป็นผู้ถือหุ้นตั้งแต่ร้อยละสิบของจํานวนหุ้นที่จําหน่ายได้แล้วทั้งหมดของบริษัท"ข้อ ๕ ให้ยกเลิกความในวรรคหนึ่งของข้อ 55 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 และให้ใช้ความต่อไปนี้แทน "ข้อ 55 การคํานวณอัตราส่วนเพื่อการปฏิบัติตามข้อกําหนดในภาคนี้สําหรับกองทุนสํารองเลี้ยงชีพที่มีหลายนโยบายการลงทุน ให้บริษัทจัดการกองทุนส่วนบุคคลคํานวณแยกตามรายนโยบายการลงทุนแทนการคํานวณตามรายกองทุน"ข้อ ๖ ให้ยกเลิกความในข้อ 58 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 และให้ใช้ความต่อไปนี้แทน "ข้อ 58 ในกรณีที่เป็นกองทุนสํารองเลี้ยงชีพ บริษัทจัดการกองทุนส่วนบุคคลอาจลงทุนหรือมีไว้ซึ่งทรัพย์สินที่นายจ้างหรือกลุ่มกิจการของนายจ้างเป็นผู้ออก ผู้สั่งจ่าย ผู้รับรองผู้รับอาวัล ผู้สลักหลัง ผู้ค้ําประกัน หรือคู่สัญญา มีมูลค่ารวมกันทั้งสิ้นไม่เกินร้อยละสิบห้าของมูลค่าทรัพย์สินสุทธิของกองทุนสํารองเลี้ยงชีพ การคํานวณอัตราส่วนการลงทุนตามวรรคหนึ่ง ให้บริษัทจัดการกองทุนส่วนบุคคลปฏิบัติดังต่อไปนี้ (1) ให้นับทรัพย์สินดังต่อไปนี้ รวมในอัตราส่วนการลงทุนตามวรรคหนึ่ง (ก) หน่วยลงทุนของกองทุนรวมหรือหน่วยทรัสต์ที่มีวัตถุประสงค์หลักเพื่อนําเงินที่ได้จากการจําหน่ายหน่วยลงทุนหรือหน่วยทรัสต์ไปลงทุนในทรัพย์สินของนายจ้างหรือกลุ่มกิจการของนายจ้างโดยเฉลี่ยในรอบปีบัญชีไม่น้อยกว่าร้อยละหกสิบห้าของมูลค่าทรัพย์สินสุทธิของกองทุนรวมดังกล่าว (ข) ทรัพย์สินอื่นใดที่สํานักงานกําหนด (2) มิให้นับทรัพย์สินดังต่อไปนี้ รวมในอัตราส่วนการลงทุนตามวรรคหนึ่ง (ก) ตราสารภาครัฐไทยตามข้อ 15(1) ซึ่งนายจ้างเป็นผู้ออก ผู้รับรอง ผู้รับอาวัล ผู้สลักหลัง ผู้ค้ําประกัน หรือคู่สัญญา (ข) หน่วยลงทุนของกองทุนรวมที่นายจ้างเป็นผู้รับผิดชอบในการดําเนินการของกองทุนรวมนั้น คําว่า "กลุ่มกิจการ" ตามวรรคหนึ่ง ให้มีความหมายเช่นเดียวกับบทนิยามของคําดังกล่าว ตามที่กําหนดไว้ในข้อ 65 และให้พิจารณาความเป็นกลุ่มกิจการตามที่กําหนดไว้ในข้อ 70 คําว่า "หน่วยทรัสต์" ตามวรรคสอง (1) ให้มีความหมายเช่นเดียวกับบทนิยามของคําดังกล่าวตามที่กําหนดไว้ในประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์"ข้อ ๗ ให้ยกเลิกความในข้อ 65 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 และให้ใช้ความต่อไปนี้แทน "ข้อ 65 ในส่วนนี้ "กลุ่มกิจการ" หมายความว่า บริษัทใหญ่และบริษัทย่อยตามมาตรฐานการบัญชีที่สภาวิชาชีพบัญชีกําหนดให้จัดทํางบการเงินรวม"ข้อ ๘ ให้เพิ่มความต่อไปนี้เป็นข้อ 75/2 ข้อ 75/3 และข้อ 75/4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 "ข้อ 75/2 บริษัทจัดการกองทุนส่วนบุคคลอาจลงทุนหรือมีไว้ซึ่งหน่วยลงทุนของกองทุนรวมที่นายจ้างเป็นผู้รับผิดชอบในการดําเนินการของกองทุนรวมนั้น เพื่อเป็นทรัพย์สินของกองทุนสํารองเลี้ยงชีพดังกล่าวได้ โดยไม่เกินอัตราส่วนดังต่อไปนี้ (1) กรณีเป็นกองทุนสํารองเลี้ยงชีพประเภทกองทุนนายจ้างเดียว ให้ลงทุนหรือมีไว้ได้ไม่เกินร้อยละสิบห้าของมูลค่าทรัพย์สินสุทธิของกองทุนสํารองเลี้ยงชีพ (2) กรณีเป็นกองทุนสํารองเลี้ยงชีพที่มีนายจ้างมากกว่าหนึ่งราย และมีมูลค่าทรัพย์สินสุทธิในส่วนของนายจ้างรายใดเกินกว่าร้อยละห้าสิบของมูลค่าทรัพย์สินสุทธิของกองทุนสํารองเลี้ยงชีพนั้น ให้ลงทุนหรือมีไว้ซึ่งหน่วยลงทุนของกองทุนรวมที่นายจ้างรายดังกล่าวเป็นผู้รับผิดชอบในการดําเนินการกองทุนรวมนั้นได้ไม่เกินร้อยละสิบห้าของมูลค่าทรัพย์สินสุทธิของกองทุนสํารองเลี้ยงชีพ ข้อ 75/3 บริษัทจัดการกองทุนส่วนบุคคลอาจลงทุนหรือมีไว้ซึ่งทรัพย์สินดังต่อไปนี้ เพื่อเป็นทรัพย์สินของกองทุนสํารองเลี้ยงชีพได้ โดยต้องมีมูลค่ารวมทุกกรณีไม่เกินร้อยละสิบของมูลค่าทรัพย์สินสุทธิของกองทุนสํารองเลี้ยงชีพ (1) สัญญาซื้อขายล่วงหน้าที่การลงทุนหรือมีไว้ซึ่งสัญญาดังกล่าวมีวัตถุประสงค์อื่นนอกเหนือจากเพื่อการลดความเสี่ยง (2) หน่วยลงทุนของกองทุนรวมในประเทศหรือต่างประเทศที่มีการลงทุนหรือมีไว้ซึ่งสัญญาซื้อขายล่วงหน้าตาม (1) ทั้งนี้ ในกรณีที่กองทุนรวมดังกล่าวมีการลงทุนหรือมีไว้ซึ่งหน่วยลงทุนของกองทุนรวมอื่นที่มีการลงทุนหรือมีไว้ซึ่งสัญญาซื้อขายล่วงหน้าด้วย ให้นับรวมการลงทุนหรือมีไว้ซึ่งสัญญาซื้อขายล่วงหน้าของกองทุนรวมอื่นนั้นเป็นการลงทุนของกองทุนสํารองเลี้ยงชีพด้วย ความในวรรคหนึ่งมิให้นํามาใช้บังคับกับกรณีที่บริษัทจัดการกองทุนส่วนบุคคลสามารถควบคุมอัตราส่วนการนําเงินสะสมและเงินสมทบรายสมาชิกของกองทุนสํารองเลี้ยงชีพไปลงทุนหรือมีไว้ซึ่งทรัพย์สินตามวรรคหนึ่งได้ตามหลักเกณฑ์ของประกาศที่เกี่ยวข้องกับการควบคุมอัตราส่วนนั้น ข้อ 75/4 การคํานวณอัตราส่วนการลงทุนตามข้อ 75/3 ให้บริษัทจัดการกองทุนส่วนบุคคลปฏิบัติดังต่อไปนี้ (1) ให้ใช้มูลค่าตามขนาดของสัญญาซื้อขายล่วงหน้า (notional amount) ในการคํานวณมูลค่าของสัญญาซื้อขายล่วงหน้าตามข้อ 75/3(1) (2) ให้ใช้แนวทางการคํานวณและการทอนสัดส่วนที่สมาคมบริษัทจัดการลงทุนกําหนดในการคํานวณอัตราส่วนการลงทุนในหน่วยลงทุนของกองทุนรวมตามข้อ 75/3(2) แต่ทั้งนี้ หากไม่มีการกําหนดสัดส่วนของภาระผูกพันในสัญญาซื้อขายล่วงหน้า (derivatives exposure) ไว้อย่างชัดเจน ให้ใช้มูลค่าทรัพย์สินสุทธิของกองทุนรวมดังกล่าวในการคํานวณอัตราส่วนการลงทุน"ข้อ ๙ ให้เพิ่มความต่อไปนี้เป็นข้อ 112/3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 "ข้อ 112/3 ในกรณีที่กองทุนสํารองเลี้ยงชีพมีการลงทุนหรือมีไว้ซึ่งหน่วยลงทุนของกองทุนรวมที่นายจ้างเป็นผู้รับผิดชอบในการดําเนินการของกองทุนรวมนั้น เพื่อเป็นทรัพย์สินของกองทุนสํารองเลี้ยงชีพโดยชอบ แต่ต่อมาการลงทุนหรือมีไว้ซึ่งหน่วยลงทุนดังกล่าวเกินอัตราส่วนที่กําหนดในข้อ 75/2 หากการเกินอัตราดังกล่าวมิได้เกิดจากการลงทุนหรือได้มาซึ่งหน่วยลงทุนดังกล่าวเพิ่มเติม บริษัทจัดการกองทุนส่วนบุคคลจะยังคงไว้ซึ่งหน่วยลงทุนนั้นต่อไปก็ได้ ในกรณีที่การเกินอัตราตามวรรคหนึ่ง เกิดจากการลดหรือเพิ่มจํานวนนายจ้างในกองทุนสํารองเลี้ยงชีพนั้นจนเป็นเหตุให้นายจ้างรายใดรายหนึ่งมีมูลค่าทรัพย์สินสุทธิในส่วนของนายจ้างรายนั้นเกินกว่าร้อยละห้าสิบของมูลค่าทรัพย์สินสุทธิของกองทุนสํารองเลี้ยงชีพ ให้บริษัทจัดการกองทุนส่วนบุคคลลงทุนหรือมีไว้ซึ่งหน่วยลงทุนดังกล่าวต่อไปได้อีกหกเดือนนับแต่เดือนที่ปรากฏเหตุดังกล่าว"ข้อ ๑๐ ให้ยกเลิกความในวรรคหนึ่งของข้อ 113 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 33/2553 เรื่อง การลงทุนและการมีไว้เพื่อเป็นทรัพย์สินของกองทุน (ฉบับที่ 5) ลงวันที่ 26 สิงหาคม พ.ศ. 2553 และให้ใช้ความต่อไปนี้แทน "ข้อ 113 ในกรณีที่ทรัพย์สินในขณะที่ลงทุนหรือในขณะที่ได้มาเป็นทรัพย์สินของกองทุน มีมูลค่าไม่เกินอัตราส่วนที่กําหนดในภาค 2 นี้ หากต่อมามีมูลค่าเกินอัตราส่วนดังกล่าวโดยไม่เข้าลักษณะตามข้อ 107 ถึงข้อ 112/3 และการเกินอัตราส่วนดังกล่าวมิได้เกิดจากการลงทุนหรือได้ทรัพย์สินมาเพิ่มเติม บริษัทจัดการจะยังคงมีไว้ซึ่งทรัพย์สินดังกล่าวต่อไปก็ได้"ข้อ ๑๑ ในกรณีที่บริษัทจัดการกองทุนส่วนบุคคลลงทุนหรือมีไว้ซึ่งทรัพย์สินของกองทุนสํารองเลี้ยงชีพตามประเภทและอัตราส่วนโดยชอบก่อนวันที่ประกาศนี้ใช้บังคับ แต่ไม่เป็นไปตามประเภทหรืออัตราส่วนในข้อกําหนดที่แก้ไขเพิ่มเติมโดยประกาศนี้ บริษัทจัดการกองทุนส่วนบุคคลจะยังคงไว้ซึ่งการลงทุนหรือมีไว้ซึ่งทรัพย์สินดังกล่าวต่อไปก็ได้ แต่ทั้งนี้ หากได้มีการจําหน่ายทรัพย์สินนั้นไปเท่าใด บริษัทจัดการกองทุนส่วนบุคคลอาจคงทรัพย์สินนั้นไว้ได้เพียงจํานวนเท่าที่เหลืออยู่ข้อ ๑๒ ประกาศนี้ให้ใช้บังคับตั้งแต่วันที่ 1 มกราคม พ.ศ. 2557 เป็นต้นไป เว้นแต่ข้อ 1 ข้อ 4 ข้อ 5 ข้อ 6 ข้อ 7 ข้อ 8 เฉพาะในส่วนของการเพิ่มเติมข้อ 75/2 ข้อ 9 และข้อ 10 ให้ใช้บังคับตั้งแต่วันที่ 1 กรกฎาคม พ.ศ. 2557 เป็นต้นไปผู้มีอํานาจลงนาม - ประกาศ ณ วันที่ 19 ธันวาคม พ.ศ. 2556 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์